Dre ma oa paour e dud ha dre ma oa chomet emzivad yaouank, e teskas ar vicher mañsoner ha kalvez e ti un eontr pe ur chenderv dezhañ. Goude e labour e plije dezhañ sevel kroazioù er chroashentoù ha pontigoù war ar gwazhioù ivez. Evit mont da veleg e ya dober e studi da gloerdi Roazhon hag eo beleget e 1303. Anvet eo da berson Sant-Gregor e Norzh Roazhon. Eno e vev gant nebeut a dra pa glask reiñ kazi e holl beadra dar beorien. Goude 13 vloaz e kav dezhañ eo re zous e vuhez e Sant-Gregor hag e choulenn bezañ kaset dunan eus kouentoù nevez ar Frañsezidi. Chom a raio e kouent ar Gordennerien (lesanv ar Frañsezidi) e Kemper e-pad 33 bloaz. Yuniñ a ra alies ha ne gred ket implij botoù, ken e vez lesanvet an divotoù pe an diarchen pe an discalceatus e latin.